tartuNLP/wikipedia-smugri-20251201 huggingface dataset:
Tartu Tähetorni Astronoomiaring

Tartu Tähetorni astronoomiaring on alates 1963. aastast tegutsev astronoomiahuvilisi koondav ühing.
Ajalugu.
Tartu Tähetorni astronoomiaring alustas tegevust 1963. aastal Hugo Raudsaare juhendamisel. Selle eelkäijateks olid 1948. aastal Jaan Einasto juhtimisel tegevust alustanud Tartu Riikliku Ülikooli üliõpilaste astronoomiaring, mis hääbus pärast astronoomia eriala kaotamist ülikoolis, ja NSVL Teaduste Akadeemia juures tegutsenud Üleliidulise Astronoomia-Geodeesia Ühingu Eesti osakond (alustas tegevust 1951). Viimase alluvuses tegutses esialgu ka Tartu Tähetorni astronoomiaring, mille liikmed olid peamiselt kooliõpilased. 
Alates 1960. aastate lõpust käiakse septembrise maini koos igal esimesel, teisel ja kolmandal teisipäeval ja põhitegevus on populaarteaduslike ettekannete pidamine. 1980. aastate keskel võtsid ringi juhtimise üle Tõnu Tuvikene ja Enn Kasak.
1994. aasta sügisest otsustati kokku saada paar korda kuus ja kaasata kõiki huvilisi vanusele vaatamata. 
1996 tagastas Teaduste Akadeemia Tartu Tähetorni ülikoolile, sama aasta kevadel loodi astronoomiaringi tegevuste jaoks juriidilise kehana MTÜ Tartu Tähetorni Astronoomiaring, mida pikka aega vedasid Jaak Jaaniste ja Helle Jaaniste. Loengutele lisandus vaatlusõhtute korraldamine tähetornis (rahvarohkematel puhkudel kuni 500 osavõtjaga) ja mujalgi ning trükiste väljaandmine (raamatud, Eesti laiuskraadile vastavad taevakaardid ja planisfäär, astronoomilise sisuga plakatid ja kalendrid). Taavi Tuvikese eestvedamisel käivitati 2000. aasta alguses astronoomiateemaline veebiajakiri "Vaatleja".
Tartu Tähetorni Astronoomiaring algatas 1996. aastal üle-Eestiliste astronoomiahuviliste kokkutulekute korraldamise.
Ring on teinud tihedat koostööd teaduskeskuse Ahhaa ja Tartu Ülikooli muuseumiga, eriti pärast Tähetorni avamist muuseumi filiaalina 2011.
2006. aastal sai Tartu Tähetorni astronoomiaring esimest korda välja antava märgise "Riiklikult tunnustatud teaduse populariseerija".
Heimtali (Võrumaa)

Heimtali oli ajalooline piirkond Võrumaa Kanepi kihelkonnas ja Urvaste kihelkonnas.
Piirkond sai nime alates 1912. aastast Sõmerpalu mõisa omaniku poolt Peetrimõisa, Annõmõisa, Mustja ja Lilli karjamõisa maadel moodustatud kogukonnast 26 taluga saksa asunikele Ukraina Volõõniast, kes 1927. aastast nimetasid oma asundust Heimtal (saksa keeles "koduorg"). 
Ajaloolise piirkonna alad jäävad tänapäeval Lilli-Anne, Mustja ja Peetrimõisa küla aladele.
Pumpuri (Skrunda vald)

Pumpuri on küla ("mazciems") Lätis Kuldīga piirkonnas Skrunda vallas.
Küla asub valla keskosas Klūga jõe kaldal. Pumpuri jääb valla keskusest Skrundast 5,4 ja Riiast 150,3 kilomeetri kaugusele.
Seal kasvav mänd ümbermõõduga 2,66 ja kõrgusega 22 meetrit, mänd ümbermõõduga 2,53 ja kõrgusega 18 meetrit, mänd ümbermõõduga 2,5 ja kõrgusega 23 meetrit, mänd ümbermõõduga 2,59 ja kõrgusega 19 meetrit, mänd ümbermõõduga 2,8 ja kõrgusega 22 meetrit ning Euroopa lehis ümbermõõduga 3,25 ja kõrgusega 23 meetrit on looduskaitse all.
Külas asub Klūga kalmistu.
Aastal 2005 oli külas 68 elanikku. Aastail 2009–2021 kuulus küla Skrunda piirkonda.
Rūnaiši

Rūnaiši on küla ("mazciems") Lätis Kuldīga piirkonnas Skrunda vallas.
Küla asub valla lääneosas Garūdene jõe ja Skrunda kalatiikide vahel. Rūnaiši jääb valla keskusest Skrundast 1,7 ja Riiast 152,3 kilomeetri kaugusele. Külas asub Skrunda lennuväli.
Küla jääb osaliselt Skrunda kalatiikide hoiualale.
Aastal 2021 oli külas 33 elanikku. Aastail 2009–2021 kuulus küla Skrunda piirkonda.
Bračas

Bračas on küla ("mazciems") Lätis Kuldīga piirkonnas Skrunda vallas.
Küla asub valla kaguosas. Bračas jääb valla keskusest Skrundast 14,4 ja Riiast 158,3 kilomeetri kaugusele.
Aastal 2005 oli külas 12 elanikku. Aastail 2009–2021 kuulus küla Skrunda piirkonda.
Jaunmuiža (Skrunda vald)

Jaunmuiža (ka Jaunāmuiža) on küla ("vidējciems") Lätis Kuldīga piirkonnas Skrunda vallas.
Küla asub valla lõunaosas. Seal asub raamatukogu.
Asula on tekkinud Jaunā muiža ("Neuhof") karjamõisa juurde. Aastail 2009–2021 kuulus küla Skrunda piirkonda.
Seal kasvav tamm ümbermõõduga 4,72 ja kõrgusega 25 meetrit on looduskaitse all.
Aastal 2021 oli külas 265 elanikku.
Jaunmuiža (Dundaga vald)

Jaunmuiža on küla ("mazciems") Kuramaal Lätis Talsi piirkonna Dundaga vallas. Küla asub Zilije kalni Šlītere nõlval. Jaunmuiža jääb valla keskusest Dundagast 12 ja Riiast 154 kilomeetri kaugusele. Jaunmuižas on Jaunmuiža bussipeatus.
Küla on kujunenud endise Jaunmuiža karjamõisa ("Neuhof") juurde. Aastail 2009-2021 kuulus küla Dundaga piirkonda. Aastal 2018 oli külas 14 elanikku, aastal 2025 oli elanikke 10.
Jaunāmuiža (Zvārtava vald)

Jaunāmuiža on küla ("mazciems") Lätis Valka piirkonnas Zvārtava vallas. Küla asub Eesti piiri ääres Koiva jõe kaldal, valla keskusest Stepist 5,6, piirkonna keskusest Valkast 39,1 ja Riiast 166,7 kilomeetri kaugusel.
Küla on kujunenud endise Jaunāmuiža mõisa ("Adsel-Neuhof") keskuse juurde. 
Jaunāmuiža asub osaliselt Ziemeļgauja kaitstaval maastikul. Külas kasvav tamm ümbermõõduga 4.52 m on looduskaitse all.
Maurycy Zamoyski

Maurycy Klemens Zamoyski (30. juuli 1871 Varssavi – 5. mai 1939 Szczebrzeszyn) oli Poola ühiskonnategelane, diplomaat ja poliitik. Ta oli aastal 1924 Poola välisminister.
Ta sündis aastal 1871 Varssavis Tomasz Franciszek Zamoyski pojana. Alates 1905. aastast kuulus ta Rahvusliigasse, ta oli Varssavi Salaõpetuse Seltsi liige. Aastal 1906 valiti ta I Riigiduuma liikmeks. 1918. aastal sai temast Pariisi Poola Rahvuskomitee liige ja Versailles' rahulepingu allkirjastamisega lõppenud Pariisi konverentsi Poola delegatsiooni liige. Seejärel oli ta aastatel 1919–1924 Poola Vabariigi saadik Pariisis. Aastal 1922 kandideeris ta Poola presidendiks, kuid jäi alla Gabriel Narutowiczile. 19. jaanuarist 1924 kuni 27. juulini 1924 oli ta Poola välisminister.
Isiklikku.
Ta oli abielus ja tal oli üheksa last.
Vēršmuiža

Vēršmuiža on küla ("mazciems") Lätis Kuldīga piirkonnas Skrunda vallas.
Küla asub valla keskosas Venta jõe kaldal ja maantee A9 ääres. Vēršmuiža jääb valla keskusest Skrundast 2 ja Riiast 150,3 kilomeetri kaugusele.
Küla on tekkinud endise Vērši karjamõisa ("Ochsenhof") juurde. Aastail 2009–2021 kuulus küla Skrunda piirkonda.
Aastal 2005 oli külas 24 elanikku.
Savenieki

Savenieki on küla ("skrajciems" ehk hajaküla) Lätis Kuldīga piirkonnas Skrunda vallas.
Küla asub valla põhjaosas. Savenieki jääb valla keskusest Skrundast 23,6 ja Riiast 160,5 kilomeetri kaugusele.
Aastal 2005 oli külas 6 elanikku. Aastail 2009–2021 kuulus küla Skrunda piirkonda.
Videnieki

Videnieki on küla ("mazciems") Lätis Kuldīga piirkonnas Skrunda vallas.
Küla asub valla põhjaosas Venta jõe idakaldal. Videnieki jääb valla keskusest Skrundast 18,3 ja Riiast 161,3 kilomeetri kaugusele.
Aastal 2005 oli külas 19 elanikku. Aastail 2009–2021 kuulus küla Skrunda piirkonda.
Plostnieki

Plostnieki on küla ("mazciems") Lätis Kuldīga piirkonnas Skrunda vallas.
Küla asub valla loodeosas Venta jõe idakaldal, paigas, kus Ponakste jõgi Ventasse suubub. Plostnieki jääb valla keskusest Skrundast 16,8 ja Riiast 149,8 kilomeetri kaugusele.
Raņķi ehk Plostnieki linnamägi on muinsusmälestisena riikliku kaitse all. Külas kasvav mänd ümbermõõduga 2,63 ja kõrgusega 29 meetrit on looduskaitse all.
Aastal 2005 oli külas 36 elanikku. Aastail 2009–2021 kuulus küla Skrunda piirkonda.
Niedre

Niedre on küla ("skrajciems" ehk hajaküla) Lätis Kuldīga piirkonnas Skrunda vallas.
Küla asub valla idaosas Niedre tiikide idakaldal. Niedre jääb valla keskusest Skrundast 13,2 ja Riiast 156,2 kilomeetri kaugusele.
Külas kasvav tamm ümbermõõduga 5,02 meetrit on looduskaitse all.
Aastal 2005 oli külas 20 elanikku. Aastail 2009–2021 kuulus küla Skrunda piirkonda.
Kušaiņi

Kušaiņi on küla ("vidējciems") Lätis Kuldīga piirkonnas Skrunda vallas.
Küla asub valla keskosas Ciecere jõe kaldal.
Aastal 2021 oli külas 168 elanikku. Aastail 2009–2021 kuulus küla Skrunda piirkonda.
Metsarekreatsioon

Metsarekreatsioon ehk metsapuhkus tähendab metsa- või metsalähedasel maastikul harrastatavaid tegevusi, mille tegemiseks on tarvis kohaliku looduskeskkonna ressursse. Metsarekreatsiooni vormid on näiteks tervist taastav tegevus ehk metsateraapia, lõõgastav aktiivne tegevus, harrastustegevus, loodusturism ja vabaõhusport. Puhkemetsandus kujutab endast alternatiivi raiemajandusele.
Metsas viibimine pakub esteetilist naudingut ja liikumisvõimalusi, samuti võib see alandada stressitaset, tekitada positiivseid emotsioone ja kasvatada teadmisi loodusest. Loodusturismi arendamise kaudu saab aidata kaasa ümbritseva ala majanduskasvule. Urbaniseerunud ühiskondades kasvab nõudlus metsapuhkuse järele. 2020. aastal kasutati RMK pakutavaid metsapuhkuse võimalusi rekordilised 2,9 miljonit korda, mille tingisid elanikkonna teadlikkuse kasv looduses liikumise võimalustest ning koroonapandeemia. Metsapuhkuse sihtkohtade ülerahvastatus võib aga külastajakogemust kahjustada.
Liigsel külastatavusel on ka negatiivseid keskkonnamõjusid, millest Eesti kaitsealadel esinevad enim:
Keskkonnamõju oleneb külastusviisist ja külastuskoormusest, maastike koormustaluvus on erinev.
Ciecere

Ciecere on küla ("vidējciems") Lätis Kuldīga piirkonnas Skrunda vallas.
Küla asub valla keskosas samanimelise jõe kaldal ja maantee A9 ääres. Ciecere jääb valla keskusest Skrundast 3,5 ja Riiast 144 kilomeetri kaugusele.
Küla rajati nõukogude perioodil endise Skrunda vallamaja ja Ciecere kõrtsi juurde. Seal asus kohaliku kolhoosi keskasula. Aastail 2009–2021 kuulus küla Skrunda piirkonda.
Aastal 2021 oli külas 87 elanikku.
Marian Seyda

Marian Seyda (7. juuli 1879 Poznan – 17. mai 1967 Buenos Aires) oli Poola ajakirjanik ja poliitik, Seimi liige. Ta oli aastal 1923 Poola välisminister.
Keskkoolis olles kuulus ta salajasse eneseharimisorganisatsiooni "Czerwona Róża", hiljem liitus Poola noorteliiduga "Zet" ja alates 1900. aasta keskpaigast kuulus ta Rahvusliigasse. Paar aastat hiljem liitus ta 1905. aastal Poznańis asutatud "Valve" nõukoguga – ühinguga, mille eesmärk on kaitsta Poola huve Preisi riigis. 20. sajandi algusest oli ta Preisimaa jagamise Rahvusliidu komissar.
1915. aasta lõpus lahkus ta Suur-Poola rahvusdemokraatia nimel Šveitsi, kus asutas Lausanne'is Poola keskagentuuri. Kui Roman Dmowski juhtimisel asutati 15. augustil 1917 Lausanne'is Poola rahvuskomitee, liitus ta sellega. 1919. aastal oli ta Pariisi rahukonverentsi delegatsiooni poliitiliste küsimuste ekspert, Preisimaa jagamiskomisjoni liige ja alalise nõukogu liige.
Pärast Poolasse naasmist osales ta poliitilises töös seadusandliku seimi liikmena, kus ta oli väliskomisjoni aseesimees. Seda ülesannet täitis ta ka hiljem, kui 1922. aastal uuesti seimi astus. 28. maist 1923 kuni 27. oktoobrini 1923 oli ta Poola välisminister.
Pärast välisministri ametist tagasiastumist asus ta tööle ajakirjanikuna. 1926. aasta septembrist sai temast "Kurier Poznański" peatoimetaja.
Pärast II maailmasõja puhkemist oli ta Władysław Sikorski (eksiil)valitsuses alates 20. juulist 1940 kuni 22. augustini 1941 Poola justiitsminister. Pärast ministriametist tagasiastumist asus ta uuesti tegutsema ajakirjanikuna. Ta nõudis Poola läänepiiri rahvusvahelist tunnustamist. Pärast sõja lõppu jäi ta eksiili.
Isiklikku.
Ta oli abielus maalikunstnik Maria Seydaga (neiuna Proszynski, 1893–1989).
JC Lipon

JC Lipon (sündinud 10. juulil 1993 Reginas) on Kanada jäähokimängija, kes mängib Saksamaa kõrgliigaklubis Straubing Tigers ründajana paremäärel.
Aastatel 2009–2013 mängis ta Western Hockey League'i klubis Kamloops Blazers.
2013. aastal valis Winnipeg Jets ta NHL-i "draft"is 91. valikuna. Hooajal 2013–14 asus ta mängima American Hockey League'is (AHL) Jetsi noorteklubis St. John's IceCaps. NHL-is pääses ta Jetsi meeskonda ainult hooajal 2015–16, mil sai kirja üheksa mängu. AHL-is mängis ta Jetsi noorteklubis Manitoba Moose kuni hooajani 2019–20.
2020. aasta augustis liitus ta KHL-i klubiga Riia Dinamo. Hooaja 2020–21 lõpus ta Rootsi kõrgliiga klubis IK Oskarshamn. 2021. aasta augustis sõlmis ta üheaastase lepingu KHL-i klubiga HK Sotši, kuid siirdus hooaja 2021–22 keskel Novosibirski Sibiri. Alates hooajast 2022/23 on ta mänginud Straubing Tigersis.
Viiburi vaksal

Viiburi vaksal (vene keeles "Выборгский вокзал", soome keeles "Viipurin rautatieasema") on Viiburi raudteejaam, mis teenindab Peterburisse ja Helsingisse suunduvaid liine.
Mark Barberio

Mark Barberio (sündinud 23. märtsil 1990 Montréalis) on Kanada jäähokimängija, kes mängib kaitsjana KHL-i klubis Kaasani Ak Bars.
Aastatel 2006–2010 mängis ta Quebec Major Junior Hockey League'i klubides Cape Breton Screaming Eagles ja Moncton Wildcats.
2008. aastal valis Tampa Bay Lightning ta NHL-i "draft"is 152. valikuna. Hooajal 2010–11 asus ta mängima American Hockey League'is (AHL) Lightningi noorteklubis Norfolk Admirals. Hooajal 2011–12 oli ta AHL-is kõige resultatiivsem kaitsemängija (13+48) ning pälvis liiga hooaja parimale kaitsemängijale antava Eddie Shore Award'i. Hooajal 2011–12 võitis ta Admiralsiga lisaks Calder Cup'i ning Barberio valiti hooaja lõpus liigahooaja sümboolsesse koosseisu. Hooajal 2012–13 mängis ta Lightningi uues noorteklubis Syracuse Crunch, kellega jõudis hooajal 2012–13 samuti Calder Cup'i finaali, kus kaotati Grand Rapids Griffinsile mängudega 2:4. Hooaja 2012–13 väljalangemismängudes oli Barberio resultatiivseim kaitsemängija (3+12). AHL-i tähtede mängule valiti Barberio aastatel 2012, 2013, 2016 ja 2017.
NHL-is debüteeris Barberio 9. aprillil 2013 mängus Ottawa Senatorsi vastu. Esimesed kaks väravat lõi ta NHL-is 19. jaanuaril 2014 mängus Carolina Hurricanesi vastu. NHL-is on ta mänginud veel Montreal Canadiensi ja Colorado Avalanche'i ridades. Tema kõige resultatiivsem hooaeg NHL-is oli 2017–18, mil ta lõi 46 põhihooaja mänguga kolm väravat ja andis 10 väravasöötu.
2020. aasta septembris sõlmis ta kolmeaastase lepingu Šveitsi kõrgliiga klubiga Lausanne HC. 2021. aasta detsembris suundus ta hooaja lõpuni laenule KHL-i klubisse Kaasani Ak Bars.
Urmet Lee

Urmet Lee (sündinud 11. veebruaril 1975) on Eesti riigiametnik, Statistikaameti peadirektor alates 2. augustist 2021.
Haridus.
Urmet Lee on 1993. aastal lõpetanud Tartu 5. Keskkooli ja 1997. aastal lõpetanud avaliku halduse Tartu Ülikoolis ja saanud samal erialal 2013. aastal magistrikraadi Berliinis asuvast Hertie School of Governance’ist.
Töökäik.
Ta on töötanud Riigikontrollis auditijuhi ja riigikontrolöri nõunikuna ning arendus- ja haldusteenistuse direktorina. Enne seda on Urmet Lee töötanud Poliitikauuringute Keskuse Praxis juhatuse esimehena, Sotsiaalministeeriumis arendusnõunikuna ning Kodakondsus- ja Migratsiooniametis direktori asetäitja kohusetäitjana.
Sam Jones

Samuel Jones (24. juuni 1933 Wilmington, Põhja-Carolina osariik – 30. detsember 2021 Boca Raton, Florida osariik) oli USA korvpallur. Tema mängupositsioon oli ründav kaitsja.
Enne profikarjääri algust mängis Jones North Carolina Central University korvpallimeeskonnas.
1957. aastal valis Boston Celtics Jonesi NBA "draft"'is kaheksanda valikuna. Ta mängis Celticsi aastatel 1957–1969 kokku kaksteist hooaega. Ta tuli Celticsiga NBA meistriks kokku kümme korda, mille poolest on ta Bill Russelli järel teine enim kordi NBA meistriks tulnud mängija. Aastatel 1959–1966 tuli ta Celticsiga NBA meistriks kaheksa hooaega järjest ning Jones, Russell ja K. C. Jones olid ainsad, kes kuulusid kõikidel neil hooaegadel Celticsi koosseisu. NBA tähtede mängule valiti Jones kokku viis korda (aastatel 1962, 1964–1966, 1968) ning NBA sümboolsesse 2. viisikusse kolm korda (aastatel 1965–1967). 
Aastatel 1974–1975 oli ta New Orleans Jazzi abitreener.
Mängijakarjääri jooksul oli Jones tuntud oma kiiruse ja mänguvõidu toonud visete poolest, eriti NBA väljalangemismängudes. Celtics on külmutanud Jonesi särginumbri 24. 1984. aastal võeti ta Naismith Memorial Basketball Hall of Fame'i liikmeks. 1996. aastal valiti Jones NBA ajaloo 50 parima mängija sekka ("50 Greatest Players in NBA History").
Shakuntala Karandikar

Shakuntala Karandikar (20. juuli 1931 – 1. juuni 2018) oli marati kirjanik ja filantroop. Ta on tuntud oma 1992. aasta biograafia "Vishwasta" järgi oma isa Chandrashekhar Agashe kohta.
Rahvuslik Maavägede Akadeemia

Hetman Petro Sagaidatšnõi nimeline Rahvuslik Maavägede Akadeemia (ukraina keeles "Національна академія сухопутних військ імені гетьмана Петра Сагайдачного") on riigikaitsekõrgkool Ukrainas.
Ajalugu.
2015. aastast kehtib presidendi ukaasiga kehtestatud ametlik nimetus: Hetman Petro Sagaidatšnõi nimeline Rahvuslik Maavägede Akadeemia. 
2021. aastal moodustati 184. väljaõppekeskuse koosseisu kuuluv iseliikuvate suurtükkide kool, milles oli võimalik õppida kasutama järgmisi süsteeme: 122-mm 2S1 Gvozdika, 152-mm 2S3 Akatsija, 152-mm 2S5 Giatsint-S, 203-mm 2S7 Pion ja 152-mm 2S19 Msta-S. 2022. aastal toimus akadeemias granaadiheitja M141 BDM kasutamise instruktorite koolitus.
Percy Liza

Carlos Percy Liza Espinoza (sündinud 10. mail 2000 Chimbotes) on Peruu jalgpallur, ründaja. Ta mängib Peruu kõrgliiga klubis Sporting Cristal.
Sporting Cristali meeskonnas debüteeris ta Peruu kõrgliigas 2019. aastal. Aastal 2020 tuli ta klubiga Peruu meistriks ja võitis 2021. aastal Copa Bicentenario.
City of New York (laev 1888)

City of New York (tavaliselt teatud kui New York) oli Suurbritannia ja Iirimaa Ühendkuningriigis ehitatud reisilaev, mis kuulus Inman Line'ile. See oli kavandatudkiAtlandi ookeani suurimaks ja kiireimaks liinilaevaks. Kui see augustis 1888 teenistusse asus, oli see esimene kahe sõukruviga ekspresslaev. 
Kuigi laev ei saavutanud Sinist Linti läänesuunalisel ookeaniületusel, pälvis ta selle augustist 1892 kuni maini 1893 püstitatud idasuuna rekordiga – kiirusega 20,11 sõlme. 
City of New Yorki ja selle sõsarlaeva City of Parist peeti ilusateks laevadeks, mis olid oma kaasajal väärilised konkurendid White Star Line'i laevadele Teutonicule ja Majesticule. Veebruaris 1893 liideti Inman Line'i kompanii American Line'iga ja Kongressi aktiga kanti ümbernimetatud laev Ameerika Ühendriikide lipu alla. Laev oli kompanii omanduses kuni 1920. aastani.
1923. aastal laev lammutati Genovas Itaalia kuningriigis.
Hispaania-Ameerika sõja ajal teenis see Harvardi nime all Ameerika Ühendriikide mereväes ja Plattsburgi nime all Esimeses maailmasõjas. Selle laeva ajalukku kuulub ka seik, et ta oleks peaaegu kokku põrganud Titanicuga.
City of Paris (laev 1888)

City of Paris (tavaliselt teatud kui Paris) oli Suurbritannia ja Iirimaa Ühendkuningriigis ehitatud reisilaev, mis kuulus Inman Line'ile. Aastail 1889–1891 ja uuesti aastail 1892–1893 saavutas see Sinise Lindi kui kiireim laev Põhja-Atlandi marsruudil.
1923. aastal laev lammutati.
Hesso (Baden-Baden)

Hesso Badenist (1268 – 13. veebruar 1297) oli Rudolf I ja Ebersteini Kunigunde poeg. Pärast oma isa surma 1288. aastal valitses ta Badeni markkrahvkonda üheskoos oma vendade Rudolf II, Hermann VII ja Rudolf III-ga.
Hesso oli abielus kolm korda:
Skeeter Davis

Skeeter Davis (sünninimi Mary Frances Penick; 30. detsember 1931 Dry Ridge, Kentucky osariik – 19. september 2004 Nashville, Tennessee osariik) oli USA kantrilaulja.
Ta alustas lauljakarjääri 1940. aastate lõpus kantridueti The Davis Sisters liikmena. 1950. aastatel sõlmis ta lepingu plaadifirmaga RCA Victor ja alustas kümnendi teises pooles soolokarjääri. Tema debüütsingel ilmus 1957. aastal.
Lisaks kantrile esitas Davis poplaule. 1962. aastal välja antud singel "The End of the World" on tema tuntuim laul. See jõudis USA singlite edetabelis Billboard Hot 100 teisele kohale. Aasta hiljem jõudis tema "I Can't Stay Mad at You" USA singlite edetabelis samuti esikümnesse.
Davisel ilmus kokku 31 stuudioalbumit. 1965. aastal andis ta koos Bobby Bare'iga välja albumi "Tunes for Two", mis oli Davise üks edukamaid albumeid. Tema viimane sooloalbum ilmus 1983. aastal. Kantrilauljana jäi ta populaarseks ka oma karjääri viimastel kümnenditel. Davis oli üks esimesi naissoololauljaid, kes sai kantrimuusikastaariks. Ta mõjutas selliseid naiskantrilauljaid nagu Tammy Wynette ja Dolly Parton.
Davis esines alates 1959. aastast regulaarselt kantrimuusika kontserdil Grand Ole Opry.
Campania (laev 1893)

Campania oli Cunard Steamship Line Shipping Companyle kuulunud ookeaniliinilaev, mis ehitati Šotimaal Govanis. 1893. aastal esmareisi teinud laev oli oma aja suurim ja kiireim. See ületas Atlandi ookeani vähem kui kuue päevaga ja oma teisel reisil võitis see maineka Sinise Lindi.
5. novembril 1918. aastal hukkus laev kokkupõrkes sõjalaeva Glorious'iga.
Lucania (laev 1893)

Lucania oli Cunard Steamship Line Shipping Companyle kuulunud ookeaniliinilaev, mis ehitati Šotimaal Govanis. See ületas Atlandi ookeani vähem kui kuue päevaga ja oma teisel reisil võitis see maineka Sinise Lindi. Tiitlit hoidis laev kuni 1898. aastani.
1909. aastal müüdi laev vanarauaks.
Rudolf II (Baden-Baden)

Rudolf II Badenist (suri 14. veebruaril 1295) oli markkrahv Rudolf I ja Ebersteini Kunigunde teine poeg. Kuni oma isa surmani oli ta tuntud kui "Rudolf Noorem"; pärast oma isa surma oli ta tuntud kui "Rudolf Vanem", et eristada teda tema nooremast vennast.
Rudolf II abiellus Ochsensteini Adelheidiga, kes oli Strassbergi krahvi lesk.
Hermann VII (Baden-Baden)

Hermann VII Badenist hüüdnimega "Ärataja" (saksa: "der Wecker") (1266 – 12. juuli 1291) oli valitsev Badeni markkrahv 1288. aastast kuni oma surmani.
Ta oli markkrahv Rudolf I ja Ebersteini Kunigunde (u. 1230 – 12. aprill 1284/90) poeg.
1291. aastal sai ta mõned valdused, sealhulgas Bietigheimi Weißenburgi kloostrilt.
Ta on maetud Lichtenthali kloostrisse.
Ta abiellus enne 6. oktoobrit 1278 Truhendingeni Agnesega (suri pärast 15. märtsi 1309). Nad said järgmised lapsed:
Rudolf III (Baden-Baden)

Rudolf III Badenist (? – 2. veebruar 1332) oli markkrahv Rudolf I ja Ebersteini Kunigunde poeg. Pärast oma isa surma 1288. aastal valitses ta markkrahvkonda üheskoos oma vendade Hesso, Herman VII ja Rudolf II-ga.
Rudolf III oli abielus Strassbergi Juttaga. See abielu jäi lastetuks.
Püha Olavi torn

Püha Olavi torn on Viiburi linnuse ainuke allesjäänud torn. See on Viiburi linna sümbol ja arhitektuuriline maamärk.
Martin Rästa

Martin Rästa (sündinud 13. märtsil 1980) on Eesti graafiline disainer, interdistsiplinaarne kunstnik ja muusik.
Ta on saanud Tartu Kõrgemas Kunstikoolis bakalaureusekraadi meedia- ja reklaamikunsti erialal 2003. aastal ning Eesti Kunstiakadeemias magistrikraadi uusmeedia erialal 2018. aastal. 
Ta on oma loomingus käsitlenud visuaali ja heli seoseid eri vormides ja meediumites (graafiline disain, kujutav ja helikunst, teater, tänavakunst). Olulisel kohal tema loomingus on kognitiivsed protsessid ja empiiriline maailmatunnetus, mida saadab huvi olemuslike küsimuste vastu. 
Alates 2000. aastast on ta tegutsenud eeskätt graafilise disaineri ja illustraatorina, keskendudes kultuuriga seotud disainile. Ta on Eesti Kujundusgraafikute Liidu liige ja ettevõtte Baas Disain asutaja. Graafilise disainerina on ta pälvinud tunnustust raamatukujunduste, albumi- ja kultuuriplakatite kujunduste eest. 
Ta on kasutanud pseudonüüme Mammut, Frindo Kveiks ja Gatesleeper.
Jevgeni Zolotko

Jevgeni Zolotko (sündinud 6. oktoobril 1983) on eesti installatsioonikunstnik ja skulptor.
Zolotko sai bakalaureusekraadi Tartu Kõrgemas Kunstikoolis skulptuuri erialal 2008. aastal ning magistrikraadi Eesti Kunstiakadeemias skulptuuri erialal 2010. aastal. Jevgeni Zolotko on üks riikliku kunstnikupalga saajaid aastatel 2021–2023.
Rudolf Hesso (Baden-Baden)

Rudolf Hesso Badenist (u. 1290 – 17. august 1335) oli markkrahv Hesso ja Rienecki Adelheidi poeg. Pärast isa surma 1297. aastal valitses ta markkrahvkonda üheskoos oma onu Rudolf III-ga. 1332. aastast kuni oma surmani valitses ta üksi.
Ta oli abielus Burgundia Johannaga, kes oli Burgundia Renaud' tütar ja Pfirti krahvi Ulrich II lesk. Nad said 2 tütart:
Kuna Rudolf Hessol ei olnud meessoost pärijaid, päris Baden-Badeni pärast tema surma tema nõbu Rudolf IV.
Taimi Paljak

Taimi Paljak (sündinud 1958) on eesti sünoptik.
2007. aastal kaitses ta Tartu Ülikooli bioloogia-geograafiateaduskonnas magistritöö "Õhutemperatuuri järskude muutuste statistiline ja sünoptiline analüüs külmal poolaastal ajavahemikul 1951–2006" ning sai magistrikraadi.
Eerik Haameri nimeline kunstiauhind

Eerik Haameri nimeline kunstiauhind on 2017. aastal Kuressaare linna asutatud preemia, mille eesmärk on tunnustada silmapaistvaid saavutusi kunsti valdkonnas ja jäädvustada kunstnik Eerik Haameri mälestust. Auhinda annavad välja Kuressaare linn ja selle õigusjärglane Saaremaa vald. Auhind anti esmakordselt välja 2018. aastal Eerik Haameri 110. sünniaastapäeval, tähistades ühtlasi Eesti Vabariigi 100. sünnipäeva. Auhind koosneb mälestusesemest, aukirjast ja stipendiumist suurusega 2000 eurot.
Statuut.
Auhind määratakse eesti autorile, kelle viimase aasta loomingus on kunstiliselt kõrgel tasemel leidnud mõtestamist Eestimaa saatus ja siinsete inimeste elu, kusjuures on eelistatud merega seotud saareline eluviis, kodumaalt välja rännanute käekäik mujal maailmas ja inimsust laiemalt puudutavad eksistentsiaalsed teemad ning üldinimlikud väärtused. Auhinnale võivad kandideerida eri valdkondades ja tehnikates tegutsevad kunstnikud nii eksponeeritud üksikteoste kui ka näitusekomplektidega ja kunstiteadlased-kuraatorid näituseprojektide või trükistega, mis on avalikult eksponeeritud või välja antud jooksval kalendriaastal. Erandkorras võib auhinna anda ka autorite grupile ning autorile viimaste aastate loomingu või elutöö eest. Auhind antakse isikule vaid ühel korral.
Vikerlased (koor)

Vikerlased on 2017. aastast Tallinnas tegutsev segakoor. Vikerlased on Eesti ja Baltikumi esimene LGBT+ koor. Koori asutas gümnasist Pearu Pung. Koori dirigent on Keio Soomelt. Vikerlased osalesid 2019. aastal toimunud XXVII üldlaulupeol.
Kääbuskaruslased

Kääbuskaruslased ("Nolidae") on sugukond liblikalisi.
Sugukonda kuulub kokku umbes 1700 liiki.
See takson kuulus varem sugukonda öölased ("Noctuidae").
Ultonia

Ultonia oli Briti reisi-kaubalaev, mille ehitas 1898. aastaks C. S. Swan &amp; Hunter sadamalinnas Wallsend-on-Tyne'is. Saksa Riigi allveelaev U-53 torpedeeris seda Esimese maailmasõja käigus 27. juunil 1917. aastal. Laev hukkus Põhja-Atlandi ookeanis umbes 306 km kaugusel Fastneti tuletornist, mille käigus uppus üks inimene.
Fastneti tuletorn

Fastneti tuletorn on 54 meetri kõrgune rajatis, mis asub Põhja-Atlandi ookeani kõrvalisel Fastneti kaljul. See on Iirimaa saare lõunapoolseim punkt ning asub Cape Cleari saarest 6,5 kilomeetrit edelas kui ka maismaal asuvast Corki krahvkonnast 13 kilomeetrit lõunas. Praegune ehitis on teine sinna kaljule ehitatud tuletorn, mis on ühtlasi Iirimaa kõrgeim.
Hamilton Heights (Manhattan)

Hamilton Heights on New Yorgi naabruskond Manhattani põhjaosas. Koos Manhattanville'i and Morningside Heightsi naabruskondadega lõunas moodustavad need West Harlemi. Washington Heights asub sellest põhja pool, ida pool aga Central Harlem.
Hamilton Heightsi piiravad edelas 135th Street, loodes Riverside Drive, kirdes 155th Street ning kagus Edgecombe Avenue ja Saint Nicholas Avenue. Kogukond on nime saanud Ameerika Ühendriikide asutaja Alexander Hamiltoni järgi, kes elas kaks viimast eluaastat Hamilton Grange'i häärberis, kui Upper Manhattan oli veel peamiselt põllumaa.
Johannes Rammul

Johannes Rammul (30. mai 1898 Sootaga vald, Tartumaa – 13. november 1943 Sverdlovski oblast, Tavda) oli Eesti raadiotööstur ja raadioekspert.
Haridus.
Õppis Laiuse kihelkonnakoolis ning seejärel Kroonlinnas raadiotelegraafiat. Pärast Eesti vabadussõda täiendas oma sõja-aastail katkenud keskharidust (1917–18, arvatavasti eksternina, oli ta sooritanud Helsingi vene gümnaasiumis eksamid).
Elukäik.
Johannes Rammul võttis 1919. aastal miiniristleja "Gavril" telegrafistina osa Põhja-Jäämere hüdrograafilise uurimise retkest.
Pärast Tartu rahulepingu sõlmimist naasis optandina kodumaale ning teenis 1920. aastal rahvaväe sädetelegraafikompaniis. Seejärel tegutses Rammul Tallinna sadama ja Balti Päästeseltsi raadiojaamades.
Jhilmar Lora

Carlos Jhilmar Lora Saavedra (sündinud 24. oktoober 2000 |Limas) on Peruu jalgpallur (kaitsja). Ta mängib Peruu kõrgliiga klubis Sporting Cristal ja Peruu jalgpallikoondises.
Sporting Cristali meeskonnas debüteeris ta Peruu kõrgliigas 2019. aastal. Aastal 2020 tuli ta klubiga Peruu meistriks ja võitis 2021. aastal Copa Bicentenario.
Peruu jalgpallikoondises debüteeris Lora 2021. aastal ning kuulus samal aastal Peruu koondisse Copa Américal.
Kesk-Lääs

Kesk-Lääs (inglise keeles "Midwest", "Midwestern United States" ja "American Midwest") on Ameerika Ühendriikide Rahvaloenduse Büroo määratletud üks neljast geograafilisest piirkonnast, mis katab Ameerika Ühendriikide kesk- ja põhjaosa. 2020. aasta rahvaloenduse seisuga elab Kesk-Läänes ligi 69 miljoni inimest.
Kesk-Lääs hõlmab kaksteist osariiki – Illinois, Indiana, Iowa, Kansas, Lõuna-Dakota, Michigan, Minnesota, Missouri, Nebraska, Ohio, Põhja-Dakota, Wisconsin. Kesk-Läänele on iseloomulik Suur tasandik ja põhjaosas Suur järvistu.
19. sajandil märkis Kesk-Lääs algselt Mississippi jõest lääne poole jäävat piirkonda. 1880. aastatel hakkas see mõiste tähistab USA keskosa. Piirkonnale on antud ka teisi nimetusi, näiteks "Northwest", "Old Northwest" (Loodeterritooriumi järgi) ja "Mid-America", mida aga enam ei kasutata.
Suurim linn Kesk-Läänes on Chicago, millele järgnevad Columbus ja Indianapolis. Teised suuremad linnad on muuhulgas Bismarck, Cincinnati, Cleveland, Des Moines, Detroit, Fargo, Fort Wayne, Grand Rapids, Kansas City, Lincoln, Madison, Milwaukee, Minneapolis, Omaha, Rapid City, Sioux Falls, Saint Louis, Saint Paul, Toledo ja Wichita. Kesk-Lääne vanim linn on Sault Ste. Marie, mis asutati 1668. aastal.
Suur osa Kesk-Lääne elanikest on saksa päritolu (üle terve piirkonna), eriti Wisconsin, kus veel 1980. ja 1990. aasta rahvaloenduste järgi oli rohkem kui pool osariigi elanikest saksa juurtega. 1910. aasta rahvaloendusel oli 57% Omaha linnaelanikest saksa juurtega, ka eriti Cincinnati ja Milwaukee olid saksa immigrantide seas soositud sihtkohad. Lisaks emigreerus 19. sajandi lõpus-20. sajandi alguses Kesk-Läände ka palju teisi Kesk- ja Põhja-Euroopa immigrante: palju Suure tasandiku osariikide (Minnesota, Dakotad, Iowa, aga ka Wisconsini lääneosa) elanikke on ka skandinaavia (peamiselt norra ja rootsi) juurtega, Ülem-Michiganis elanikest on paljud soome, Suure järvistu sadamalinnades (Chicago, Milwaukee, Detroit, Cleveland, Toledo) poola, Iowas ja Nebraskas tšehhi ning Michigani lääneosas (Grand Rapidsi ümber) hollandi juurtega. Ka iiri ja itaalia juurtega inimesi on palju, peamiselt Suure järvistu suurtes sadamalinnades, aga samas ka näiteks Omahas.
Kesk-Lääne majanduses on põllumajandusel alati olnud suur osa, eriti vägagi viljakas piirkonna lääneosas Suurel tasandikul, mistõttu on see tänaseni suur põllumajandusala. Idaala, peamisel Suure järvistu ümber, sai 19. sajandi lõpul USA tähtsaimaks tööstuspiirkonnaks, mis hakkas alla käima alles 20. sajandi lõpupoole.
Kesk-Lääs, eriti Chicagost lääne pool asuv ala, on traditsiooniliselt alati olnud isolatsionistlike vaadetega, pooldades USA kõrvalejäämist väliskonfliktidest. Need vaated pärinevad peamiselt saksa ja rootsi immigrantidelt.
Ants Looman

Ants Looman (3. veebruar 1930 Haapsalu – 2021) oli eesti filmioperaator.
PCI DSS

PCI DSS, inglise keeles "Payment Card Industry Data Security Standard", on rahvusvaheline infoturbestandard pangakaartide ja kaardimaksete andmete kaitsmiseks. See kehtestab ühtsed turvanõuded kõikidele pangakaartide andmeid hoidvatele, neid töötlevatele või kaardimakseid kasutavatele ettevõtetele. 
PCI standardi lõid 2006. aastal viis suuremat kaardimaksete taristu ettevõtet (VISA, Mastecard jt). Standardit ning sellega seotud eeskirju ja dokumente haldab keskne organisatsioon . PCI nõuete alla kuuluvad kaarte väljastavad ja kaardimakseid vahendavad pangad, kaardimakseid kasutavad poed ja teenusepakkujad, mobiili- ja veebirakenduste arendajad, maksete vahendajad ja muud pangakaartidega seotud teenused. 
PCI on eeskätt tehniline standard, mille põhiline eesmärk on tagada kaardiandmeid hoidvate või töötlevate süsteemide reaalne turvalisus. PCI kõige olulisemad nõuded puudutavad piiranguid maksekaardi täieliku numbri () ja turvakoodide (PIN, CVV) salvestamisel, kasutamisel ja töötlemisel. Standardi kuus põhilist osa on järgmised: 
Eestikeelne kokkuvõte PCI DSS osadest on saadaval näiteks Swedbank'i PCI vastavuse ja nõuete lehel. Seal on kirjas ka kaupmeestelt nõutud tegevused nende kategooria (aastase kaardimaksete arvu) kaupa. 
Lisaks tehnilistele nõuetele kuulub PCI standardi juurde ka auditeerimise ja aruandluse ökosüsteem. Süsteemi osalised võivad sõltuvalt enda rollist ja kaardimaksete mahust enda turvalisust ise hinnata (ingl. "self-assessment") või lasta end auditeerida välisel audiitoril. Kvalifitseeritud PCI audiitoritele (ingl. "Qualified Security Assessor, QSA") kehtivad omad atesteerimisnõuded ja auditeerimise eeskirjad. Süsteemide tehnilist turvalisust peavad kontrollima sertifitseeritud andmeturbeettevõtted (ingl. "Approved Scanning Vendor, ASV"). 
PCI rakendamist ei kontrolli mitte üks keskne organisatsioon, vaid maksekaartide süsteemi osalised (pangad, maksevahendajad, kaupmehed jne) omavahel ja vastastikku. See on üks osa kaasaegse tarneahela turbe ja vastavushindamise (ingl. "compliance") valdkonnast.
Hamilton Grange'i häärber

Hamilton Grange'i häärber (inglise keeles "Hamilton Grange Mansion" või lihtsalt "The Grange") on Manhattani haljasalal St. Nicholas Park asuv härrastemaja. Seal elas Ameerika Ühendriikide üks asutajatest Alexander Hamilton. Ehitist, mille mälestisväärsus on igati kaitstud, on sajandite jooksul võrreldes oma algse asupaigaga veidi ümberkolitud.
Rudolf IV (Baden-Pforzheim)

Rudolf IV Badenist (suri 25. juunil 1348) oli of Badeni markkrahvi Hermann VII ja Truhendingeni Agnese poeg.
Talle kui nooremale pojale oli talle esialgu määratud kiriklik karjäär. Temast sai kanoonik Speyeris. Kui tema isa 1291. aastal suri, Baden jagati ja ta sai Baden-Pforzheimi. Esialgu valitses ta Baden-Pforzheimi koos oma venna Hermann VIII-ga. 1300. aastast kuni oma surmani valitses ta üksi.
Austria hertsogi Leopold I ja keiser Ludwig IV vahelises konfliktis asus ta esialgu Leopoldi poolele. Mõne aja pärast vahetas ta poolt ja asus Ludwig IV poolele, kes 1334. aastal pantis Rudolf IV-le Ortenburgi lossi, Offenburgi, Gengenbachi ja Zell am Harmersbachi linnad ning keiserlikud valdused Ortenau piirkonnas.
1335. aastal päris ta oma nõolt Rudolf Hessolt Baden-Badeni.
Pärast Rudolf IV surma jagasid tema pojad pärandi, Friedrich III sai Baden-Badeni ja Rudolf V sai Baden-Pforzheimi.
Abielud ja lapsed.
Rudolf abiellus 28. veebruaril 1318 Bolandeni Philipp V tütre Luitgardiga (suri 1324/25). See abielu jäi lastetuks. Pärast Luitgardi surma abiellus ta 18. veebruaril 1326 Oettingeni krahvi Friedrich I tütre Mariaga (suri 10. juunil 1369). Nad said kaks poega:
Kiseljak

Kiseljak (kirillitsas Кисељак) on linn Bosnia ja Hertsegoviinas Kesk-Bosnia kantonis.
Posušje

Posušje (kirillitsas Посушје) on linn Bosnia ja Hertsegoviinas Lääne-Hertsegoviina kantonis.
Travnik

Travnik (kirillitsas Травник) on linn Bosnia ja Hertsegoviinas, Kesk-Bosnia kantoni halduskeskus.
Frederick Douglass Circle

Frederick Douglass Circle on Upper West Side'il asuv ringristmik, kus ristuvad Eighth Avenue (Central Park West ja Frederick Douglass Boulevard) ning West 110th Street (Cathedral Parkway ja Central Park North). Ringtee keskel asub Frederick Douglassi monument.
Frederick Douglass

Frederick Douglass (sünninimega Frederick Augustus Washington Bailey; veebruar 1817 või 1818 Talboti maakond, Marylandi osariik – 20. veebruar 1895 Washington) oli afroameeriklasest abolitsionist, kirjanik, kõne- ja riigimees. Ta oli 19. sajandi üks tuntumaid orjusevastaseid.
Ta sündis orjana. Ta eraldati oma emast imikuna. Kuni kuueaastaseks saamiseni kasvatas teda vanaema. Noorena töötas ta koduteenijana Baltimore'is, kus ta õppis lugema. 16-aastaselt töötas ta istanduses. Aastal 1838 põgenes ta New Yorki ja sealt Massachusettsi osariigis asuvasse New Bedfordi, kus muutis oma nime, et teda ei tabataks. Aastal 1841 toimunud orjusevastaste kokkutulekul antud kõne innustas teda liituma orjusevastase seltsiga.
Aastal 1845 ilmus tema autobiograafia "Narrative of the Life of Frederick Douglass, an American Slave". Vältimaks oma peremehe kätte langemist, keda oli jutustuses mainitud, suundus Douglass Inglismaale ja Iirimaale (1845–1847). Pärast Ameerikasse naasmist oli tal võimalus ennast vabaks osta. Ta hakkas välja andma orjusevastast ajalehte "North Star", mida ta avaldas New Yorgi osariigis Rochesteris kuni 1860. aastani. Aastal 1851 lahknesid tema arvamused radikaalse abolitsionisti William Lloyd Garrisoniga ning ta liitus James G. Birney juhitud mõõdukatega.
Hiljem toetas ta naiste valimisõigust ja mustanahaliste õigusi ning töötas aastatel 1889–1891 Ameerika Ühendriikide suursaadikuna Haitis.
Tolmulapp

Tolmulapp on tekstiilist või muust sobivast materjalist lapp, millega pühitakse tolmu mööblilt ja muudelt pindadelt.
Tolmulappi saab tolmu eemaldamiseks kasutada nii kuivalt kui ka märjakstehtuna.
Kleeptolmulapp on tolmulapp, mis võtab tolmu ja muu lahtise mustuse pinnalt enda külge kleepumise abil.
Somaalia Vabariik

 "Mitte segi ajada Somaalia ega Somaalimaaga."
Somaalia Vabariik (somaali keeles "Jamhuuriyadda Soomaaliyeed"; itaalia keeles "Repubblica Somala"; araabia keeles الجمهورية الصومالية, "Jumhūriyyat aṣ-Ṣūmālīyyah"; inglise keeles "Somali Republic") oli Somaaliast ja Somaalimaast koosnenud riik, mis moodustati Somaalimaa Usaldusterritooriumi (endise Itaalia Somaalimaa) ja Somaalimaa Riigi (endise Briti Somaalimaa) ühendamisel 1. juulil 1960. Esimese valitsuse moodustasid ühes teiste endiste usaldusterritooriumi ja protektoraadi valitsuse liikmetega Abdullahi Issa ja Muhammad Haji Ibrahim Egal. Parlamendi juhiks sai Haji Bashir ning riigi esimeseks presidendiks Aden Abdullah Osman Daar. Daar määras juba 22. juulil 1960 uueks peaministriks Abdirashid Shermarke. Juulis 1961 kinnitati rahvahääletusel 1960. aastal koostatud uus põhiseadus, mille rakendamisest Somaalimaa keeldus.
Vabariik kestis 1969. aastani, kui Kõrgeim Revolutsiooninõukogu veretu riigipöördega võimu haaras ning Somaalia Demokraatliku Vabariigi välja kuulutas.
Duke Ellington Circle

Duke Ellington Circle on Upper East Side'il asuv ringristmik, kus ristuvad Fifth Avenue ning 110th Street. Ringtee keskel asub Duke Ellingtonile pühendatud monument.
Theodora (eesnimi)

Theodora on naisenimi. See on naissoo vorm vanakreeka nimest Theodoros (Θεόδωρος, ladina Theodorus), tähendades 'jumala andi'.
Heinrich II (Baden-Hachberg)

Heinrich II Badenist (enne 1231 – u. 1297/1298) oli valitsev Baden-Hachbergi markkrahv aastatel 1231–1289.
Elu.
Heinrich II oli Baden-Hachbergi markkrahvi Heinrich I ja Urachi Agnese vanem poeg. 1231. aastal sai temast isa järel Baden-Hachbergi markkrahv. Kuna ta oli sel ajal alaealine, oli ta alguses ema eestkoste all. 1232. aastal ostis ta Püha Blasiuse kloostrilt Sausenburgi isandkonna. Varsti pärast seda ehitas ta Sausenburgi linnuse, mida on esmamainitud 1246. aastal.
Tal oli vaidlusi piirkonna vaimulike valitsejatega ja Freiburgi krahvkonnaga põimunud õiguste ja privileegide kohta, mis neil oli (või väidetavalt oli) üksteise omandile. 1250. aastal said pärast keiser Friedrich II surma mõned keiserlikud ja Hohenstaufenite valdused võtmiseks kättesaadavaks. Heinrich II haaras osa sellest maast ja korraldas oma territooriumi ringi.
Ta toetas mitu aastat Habsburgi krahv Rudolfit tema vaidlustes Baseli ja Straßburgi piiskoppidega. 1273. aastal toetas ta Rudolfit tema püüdluses saada Roomlaste kuningaks. Ta toetas Rudolfit ka vaidluses Badeni markkrahvide pealiiniga. Sõja ajal Böömimaaga võitles Heinrich II keisri poolel otsustavas Marchfeldi lahingus.
Ta oli Tennenbachi ja Adelhauseni kloostrite patroon.
Heinrich II loobus troonist 1289. aastal ja ühines Saksa orduga.
Abielu ja lapsed.
Heinrich II oli abielus Üsingen-Ketzingeni krahvi Rudolf II tütre Annaga. Nad said järgmised lapsed:
Nandelstädt

Nandelstädt (vene keeles "Нандельштедт"), Rootsis ja Soomes tuntud kui Nandelstadh ja USA-s Nandelstadt on Tüüringist Altenburgist pärit aadlisuguvõsa. Tänapäeval elavad suguvõsaliikmed Soomes ja USA-s.
Nandelstädtid rüütelkonna matriklis.
Hermann Johann von Nandelstädt (1763−enne 1837) võeti esmalt 1786. aastal Liivimaa kubermangu aadlisuguvõsaraamatusse ja pärast matriklite taastamist 12. jaanuaril (vkj) 1797 Liivimaa rüütelkonna matriklisse. Viimase vennapojad Burchard Otto von Nandelstädt (1795−1871), Alexander Eduard von Nandelstädt (1801−1850) ja Robert Friedrich von Nandelstädt (1802−pärast 1851) immatrikuleeriti Liivimaal 27. juunil (vkj) 1833. Major Johan Wilhelm von Nandelstadh (1768-1865) sai 19. aprillil 1858 naturalisatsiooni korras Soome suurvürstiriigi aadlikuks ja introdutseeriti järgmise aasta 10. augustil Soome rüütelkonda.
Peter Machajdík

Peter Machajdík (sündinud 1. juunil 1961 Bratislavas) on slovaki helilooja.
Machajdik on üks 21. sajand Euroopa silmapaistvamaid akadeemilise muusika heliloojaid. Temalt on valminud enam kui 100 teost, hõlmates pea kõiki žanre kammermuusikast, orkestrist, vokaal- ja elektroonilisest muusikast kuni multimeediumini. Ta kasutab sageli väga lihtsaid materjale ja väljendusvorme luues siiski dünaamilise ja keeruka helipaleti. Tema muusikat, mida tavaliselt nimetatakse emotsionaalseks, kujutlusvõimeliseks, kaasahaaravaks ja filmilikuks, on esitatud viiel kontinendil juba enam kui 25 aastat. Seda on mängitud sellistel festivalidel nagu Inventionen Berliinis, New Work Calgary, Vanamuusika festival Boston, LakeComo Festival, Ostrava Päevad, Nuovi Spazi Musicali Roomas, Young Euro Classic Berliinis, Bolzano festival, Hörgänge Viini kontserdimaja, Sagra Musicale Malatestiana Rimini, Kauniaineni muusikafestivalil ja Hauho muusikafestivalil Soomes.
Machajdíki muusikat on esitanud orkestrid, ansamblid ja solistid, sealhulgas Lublini filharmoonia, Nordwestdeutsche Philharmonie, Slovakkia Raadio Sümfooniaorkester, Janáčeki Filharmooniaorkester, I. J. Paderewski Riiklik Filharmooniaorkester, Slovaki Kammerorkester, Cluster Ensemble, Quasars Ensemble, NeoQuartet, harfimängijad Floraleda Sacchi, Kristan Toczko ja Klára Bábel. 
Tema loomingut on esitanud sellised dirigendid nagu Anu Tali, Benjamin Bayl, Paweł Przytocki, Florian Ludwig, Leoš Svárovský, Miran Vaupotić ja Hakan Sensoy. Machajdíki muusikat on kuulda ka Kristina Paulini koreograafiates Hamburgi Balleti ja Slovakkia Rahvusteatri solistidele.
Somaalia Demokraatlik Vabariik

Somaalia Demokraatlik Vabariik (somaali keeles "Jamhuuriyadda Dimuqraadiya Soomaaliyeed"; araabia keeles الجمهورية الديمقراطية الصومالية, "al-Jumhūrīyah ad-Dīmuqrāṭīyah aṣ-Ṣūmālīyah"; itaalia keeles "Repubblica Democratica Somala"; inglise keeles "Somali Democratic Republic") oli Somaalia riigi nimi kindral Maxamed Siyaad Barre'i sotsialistliku sõjaväehunta ajal. Barre tuli võimule 21. oktoobril 1969 veretu riigipöördega. Riigipööre toimus mõni päev pärast seda, kui ihukaitsja oli mõrvanud riigi teise presidendi Abdirashid Shermarke. Barre'i valitsus oli võimul 21 aastat, kuni riigis 1991. aastal kodusõda algas.
Marine Park

Marine Park on New Yorgi linnajao Brooklyni suurim haljasala, mis asub samanimelises naabruskonnas. Selle 3,23 km² suurune territoorium jääb puiesteede Gerritsen Avenue ja Flatbush Avenue vahele, kagus asub merekäär Jamaica lahte. Viljakas soos paikneva pargi keskel asub saar Mau Mau.
Gerritsen Creek

Gerritsen Creek on lühike vooluveekogu Brooklynis New Yorgis, mis suubub Jamaica lahte. Oja on kirjeldatud kui üht "sõrmedest", mis moodustasid Long Islandi lahe algse rannajoone. Oja asub Wisconsini jäätumise kunagisest maksimaalsest ulatusest veidi eemal.
Mängupaik

Mänguplats tähistab asukohta, kus erinevad linnu- ja loomaliigid peavad pulmamänge. Isased kogunevad mänguplatsile, et võidelda välja õigus paarituda vaatlevate emastega. Mänguplatsidel võitlevad isased, kes soovivad näidata enda geneetilist üleolekut rivaalide suhtes. Mänguplatsidel rivaalitsevad looma- ja linnuliigid, kelle isaspool järglasi ei kasvata. 
Mänguplatside kasutamine esineb lindude, putukate, kalade, imetajate ning roomajate seas. Kõige levinumad liigid Eestis on teder, teised kanalised ning rohunepp.
Mänguplatsid on üldjuhul väikesed ning tihedalt isasloomi täis. Suurel mänguplatsil paiknevatel isastel on suurem paaritumise võimalus, kuna suur mänguplats kaitseb kiskluse eest ning annab emastele valikuvõimaluse.
Mänguplatse kasutavad linnuliigid.
Teder.
Tedre pulmamängud kestavad märtsi lõpust mai keskpaigani. Mänguplatsil hakkavad isaslinnud omavahel konkureerima tehes tantsuliigutusi ja häälitsusi. Pulmatants muutub sageli vägivaldseks kui isaslinnud hakkavad teineteist nokkima ja peksma. Osad linnud kaotavad selle järel sulgi ja näevad lõpuks räbaldunud välja. Võitjateks tulnud linde ootavad mitmed emaslinnud, kes otsustavad nendega paarituda. Kaotajad saavad järgmisel kevadel uuesti proovida.
Metsis.
Metsiste pulmamängud kestavad tavaliselt märtsi keskpaigast mai alguseni. Kui vanematel metsisekukkedel on olemas oma kindel mänguplats, siis nooremad kuked peavad enne kindla koha leidmist ennast eri mängupaikades tõestama. Tavaliselt leiavad oma kindla koha kolmandal aastal. Metsiste mängupaik on nn “killustunud” ehk isased metsised näitavad oma dominantsust ja maskuliinsust hajutatult. Metsisekukkede arvukus sõltub ümbritseva metsa hulgast ja kvaliteedist. Kui kanad on saabunud asuvad kuked omavahel võistlema ja tugevamad asuvad seejärel emastega paarituma. Seejuures võivad metsised, kes väljaspool pulmamänge on küllaltki häbelikud ja ettevaatlikud linnud, rünnata keda/mida tahes (nt inimesi ja masinaid). 
Rohunepp.
Rohunepp on tuntud oma erilise pulmamängu poolest. Iga õhtu videviku ajal kogunevad isaslinnud mänguplatsile, et võita emaslindude tähelepanu.
Ta on meie neppidest ainus liik, kelle pulmamäng toimub maapinnal. Mängivad kuivemal kohal alalisel mänguplatsil. Igal isaslinnul on kindel territoorium, mida teiste isaslindude eest kaitstakse. Mängides ajab isaslind rinna puhevile ning klõbistab valjult nokaga. Lähestikku sattunud isaslinnud peavad omavahel võitlusi, hüpates maapinnalt kõrgemale. Seda aega kasutavad teadlased nende lindude loendamiseks
Kõige paremini saab rohuneppe vaadelda mais ja juunis õhtuhämaruses nende mängupaikades. Kaitsekaalutlustel on kõigile huvilistele avalikustatud Eestis vaid üks rohunepi mängukoht Kärevere luhal.
Tartu Linnapank

 
Tartu Linnapank oli aastatel 1927–1940 Tartus tegutsenud krediidiasutus.
Tartu Linnapank asutati Tartu Linnavolikogu poolt. Linna eelarvest eraldati panga algseks põhikapitaliks 20 000 krooni, mida hiljem suurendati 50 000 kroonini ja seejärel 129 933.37 kroonini. Tartu Linnapank alustas tegevust 1. juulil 1927.
Linnapanga tegevust juhtisid esimees, juhatus, nõukogu ja Tartu Linnavolikogu. Juhatuse liikmed valiti ametisse linnavolikogu poolt neljaks aastaks panga nõukogu ettepanekul. Juhatusse kuulusid esimees ja kaks liiget. Linnapanga nõukogu (esimees + 6 liiget) valiti samuti Tartu linnavolikogu poolt.
Tartu Linnapank krediteeris peale linnaettevõtete ka kaubandust ja majaomanikke. Tartu Linnapank natsionaliseeriti 26. juulil 1940 ja Tallinna, Tartu ja Narva linnapanga baasil asutati 19. novembril 1940 Eesti Vabariiklik Kommunaalpank. 
Saksa okupatsiooni perioodil 1941–1944 tegutses pank taas linnapangana.
Suhhoi Su-75

Suhhoi Su-75 (vene keeles Сухой Су-75) ehk Suhhoi Su-75 Checkmate ('šahh ja matt') on Venemaal Suhhoi konstrueerimisbüroos arendatav kerge taktikaline lennuk (лёгкий тактический самолёт (LTS)), radarile nähtamatu V põlvkonnna mitmeotstarbeline ühemootoriline hävitaja.
2021. aasta 14. novembril anti teada lennuki mitme proovieksemplari valmistamise algusest Amuuri-äärse Komsomolski lennukitehases.
Telemükse

"Telemükse" on 1978. aastal Eesti Telefilmi loodud humoorikas animafilm. Filmi režissöör ja kunstnik oli Kalju Kurepõld.
Animafilm koosnes seitsmest lühiosast: "Pärija", "Ülemus", "Loteriiõnn", "Salapärane inimene", "Kriitik", "Ümberkasvamine" ja "Oina loogika".
Film esilinastus 23. mail 1979 Eesti Televisioonis.
Mau Mau Island

Mau Mau Island on asustamata saar, mida ümbritseb peaaegu täielikult Long Island. See jääb Gerritsen Creeki ja Mill Creeki vahele.
Vanapagan sulast kauplemas

"Vanapagan sulast kauplemas" on 1967. aastal Tallinnfilmis loodud nukufilm. Filmi režissöör oli Heino Pars.
Filmi animaatorid olid Kalju Kurepõld, Aarne Ahi, Heikki Krimm ja Aarne Vasar.
Film esilinastus 28. aprillil 1968 Tallinna kinos Sõprus.
Filmis tegutseb Vanapagan, kes otsib sulast. Ta satub kokku Kaval-Antsuga, kes teda kavaluse abil jõukatsumises võidab.